
U okviru drugog Tuzlanskog festivala slobode, koji je održan od 26. do 28. aprila 2025. godine, organizovanog od strane Omladinskog resursnog centra Tuzla (ORC Tuzla), održan je i jubilarni 200. po redu Pub kviz Tuzla. Ovaj događaj, koji se redovno održava svakog ponedjeljka od 19:30 u Park Pubu, okupio je brojne ljubitelje kvizova i znanja.
[bookmark: _GoBack]Pobjeda tima "Ajšy & Pajdašy"
Na ovom jubilarnom kvizu, tim "Ajšy & Pajdašy" predvođen Ajšom Poturak ostvario je impresivnu pobjedu, završivši kviz sa 3.000 poena prednosti ispred drugoplasirane ekipe "Ekipa za očevid". Treće mjesto zauzeo je tim "Mali s repom", predvođen kapitenom Kerimom Dajićem. Kemal Hukić je do četvrtog mjesta predvodio ekipu "Kemina Raja", dok je peto mjesto pripalo timu "Kafica", kapitena Filipa Đulabića.
Priznanja za izuzetne timove
Iako su završili na drugom mjestu, "Ekipa za očevid" nije otišla praznih ruku. Zahvaljujući dosljednim rezultatima tokom mjeseca aprila, proglašeni su za najbolji tim ovog mjeseca, a priznanje je uručeno kapitenu Borisu Divkoviću. Također, tim "O'Maleny" dobio je posebno priznanje za pola decenije postojanja, čime su potvrđeni kao najdugovječnija ekipa na Pub kviz Tuzla sceni. Priznanje je preuzeo kapiten tima, Senad Klopić.
Bogat nagradni fond
Ukupno 19 ekipa nagrađeno je iz nagradnog fonda koji je premašio 300 KM. Iako su nagrade u drugom planu, uz specijalno dekorisan pub dodatno su motivisale učesnike i doprinijele sveukupnoj atmosferi entuzijazma i zajedništva.
Struktura kviza
Svake večeri, učesnici se takmiče u tri kviza, svaki sa po 25 pitanja, pokrivajući širok spektar tema. Kvizovi se igraju putem aplikacije Kahoot, a nova pitanja se pripremaju svake sedmice, što garantuje svježinu i izazovnost sadržaja. Organizatori nastoje pokriti sve teme bliske kvizašima i kvizašicama, prirodne i društvene nauke, sport, trivia, kinematografija, umjetnost..
Organizacija i značaj
Pub kvizovi u Tuzli, pod organizacijom ORC Tuzla, postali su važan dio kulturnog života grada. Pored zabave, ovi kvizovi promovišu timski rad, kritičko razmišljanje i kontinuirano učenje među mladima i odraslima. Učesnici dolaze iz različitih profesionalnih sfera i akademskih sredina, što dodatno obogaćuje iskustvo i doprinosi razmjeni znanja i ideja.
Kvizovi su odlična prilika za druženje sa prijateljima, porodicom, ali i kvalitetan odlazak na dejt sa voljenom osobom. Javite nam se našu stranicu za više informacija.

Za više informacija i najnovije vijesti o budućim kvizovima, posjetite zvaničnu Instagram stranicu www.instagram.com/pub_kviz_tuzla

